[{"text_idx": "#000000", "text": "Cyhuddo dyn wedi gwrthdrawiad yng Nghastell-nedd"}, {"text_idx": "#000001", "text": "Mae dyn 29 oed wedi cael ei gyhuddo o bedwar trosedd yn dilyn gwrthdrawiad difrifol yng Nghastell-nedd yn oriau man fore Mercher, 26 Rhagfyr."}, {"text_idx": "#000002", "text": "Cafodd y dyn ei gyhuddo o gymryd car nad oedd yn eiddo iddo, achosi niwed sylweddol wrth yrru tra wedi ei ddiarddel, defnyddio car heb yswiriant a pheidio stopio yn dilyn gwrthdrawiad."}, {"text_idx": "#000006", "text": "Fe gafodd y gwasanaethau brys eu galw wedi'r digwyddiad am 05:15 pan gafodd dyn ei daro gan gar bychan lliw golau."}, {"text_idx": "#000007", "text": "O ganlyniad i'r gwrthdrawiad, fe gafodd dyn lleol 23 oed ei gludo i Ysbyty Treforys gydag anafiadau difrifol. Mae'r dyn eisoes wedi ei ryddhau o'r ysbyty ac yn parhau i wella gartref."}, {"text_idx": "#000008", "text": "Cafodd y car ei yrru o'r safle cyn i'r gwasanaethau brys gyrraedd."}, {"text_idx": "#000009", "text": "Mae'r car arian Peugot 208 oedd yn y gwrthdrawiad bellach wedi ei ddarganfod."}, {"text_idx": "#000014", "text": "Rhybudd am 'syniadaeth asgell dde eithafol'"}]